**Exploring the Jewish Leap Year and a Resulting Calendar Quirk**

Rabbi Michael Taubes

 **.1תלמוד בבלי מסכת סוכה דף כט עמוד א**

שישראל מונין ללבנה ועובדי כוכבים לחמה.

 **.2שמות פרשת בא פרק יב**

(א) ויאמר יקוק אל משה ואל אהרן בארץ מצרים לאמר:

(ב) החדש הזה לכם ראש חדשים ראשון הוא לכם לחדשי השנה:

 **.3רש"י שמות פרשת בא פרק יב**

(ב) החדש הזה - הראהו לבנה בחידושה ואמר לו כשהירח מתחדש יהיה לך ראש חודש…

הזה - נתקשה משה על מולד הלבנה באיזו שיעור תראה ותהיה ראויה לקדש, והראה לו באצבע את הלבנה ברקיע, ואמר לו כזה ראה וקדש. וכיצד הראהו, והלא לא היה מדבר עמו אלא ביום…אלא סמוך לשקיעת החמה נאמרה לו פרשה זו, והראהו עם חשכה:

 **.4תלמוד בבלי מסכת מנחות דף כט עמוד א**

תנא דבי רבי ישמעאל: שלשה דברים היו קשין לו למשה, עד שהראה לו הקב"ה באצבעו, ואלו הן…וראש חדש…ראש חודש, דכתיב: החודש הזה לכם ראש חדשים.

 **.5רש"י מסכת מנחות דף כט עמוד א**

ראש חדש - בשעת מולד לבנה אינה נראית כי אם מעט ואינה ניכרת כדאמרינן בראש השנה (דף כ) כזה ראיתם אם כזה ראיתם.

 **.6מדרש תנחומא (ורשא) פרשת בא**

(ו) [יב, ב] החדש הזה לכם, רבי ישמעאל אומר הראה לו הירח בלילה ואמר לו כזה אתם רואים וקובעים כן הלכה לדורות ולמד להם מולד לבנה…

 **.7תלמוד בבלי מסכת ראש השנה דף כ עמוד ב**

אמר רבי זירא אמר רב נחמן: עשרים וארבעה שעי מכסי סיהרא.

 **.8רש"י מסכת ראש השנה דף כ עמוד ב**

עשרים וארבע שעי מכסי סיהרא - סמוך לחידושה מלפניו ומאחריו היא מתכסה מן העין מתוך קוטנה, שש שעות לפני חדושה ושש שעות לאחר חדושה נעלמת מכל אדם, קודם לכן ולאחר מכאן שתים עשרה שעות שהיא במזרח נראית לבני מזרח ולא לבני מערב מתוך קוטנה, וכשהיא במערב נראית לבני מערב ולא לבני מזרח, והיא לעולם לפני חדושה בקרן מזרחית דרומית ולאחר חדושה בקרן מערבית דרומית, כך ראיתי ביסודו של רבי סעדיה זכרונו לברכה, הילכך כשהישנה מתכסה במזרח - אין החדשה נראית לבני מזרח עד עשרים וארבע שעות, וכשמתכסה מבני מערב - אין החדשה נראית להן עד עשרים וארבע שעות.

 **.9רמב"ם הלכות קידוש החודש פרק א**

הלכה ג

הלבנה נסתרת בכל חדש וחדש ואינה נראית כמו שני ימים או פחות או יתר, כמו יום אחד קודם שתדבק בשמש בסוף החדש וכמו יום אחד אחר שתדבק בשמש ותראה במערב בערב, ובליל שתראה בערב אחר שנסתרה הוא תחלת החדש ומונין מאותו היום תשעה ועשרים יום, ואם יראה הירח ליל שלשים יהיה יום שלשים ראש החדש, ואם לא יראה יהיה ראש החדש יום אחד ושלשים ויהיה יום שלשים מחדש שעבר, ואין נזקקין לירח בליל אחד ושלשים בין שנראה בין שלא נראה, שאין לך חדש לבנה יתר על שלשים יום.

 **.10שקל הקודש הלכות קידוש החודש פרק א**

הלכה ג

(יד) הלבנה נסתרת בכל חדש. דע שתבנית החמה ותבנית הלבנה כל א' מהם הוא כמו כדור אלא שהלבנה הוא גוף חשוך והוא מקבל האור מהשמש שזורח עליה וגלגל החמה הוא מבחוץ וגלגל הלבנה הוא מבפנים והחמה סובבת כל הגלגל שלה בשנה דהיינו שס"ה יום ורביע והלבנה הולכת במהירות וסובבת הגלגל שלה עד שמגיעה להשמש במשך חדש דהיינו כ"ט יום וי"ב שעות ותשצ"ג חלקים והארץ עומדת באמצע תוך גלגל הירח נמצא דכשהירח מגיע סמוך לשמש ממש מאיר ממנה חציה שכנגד השמש וחציה שכנגד הארץ חשוך ואז נקרא המולד ואין רואין אותה כלל וכשמתרחקת מעט מתחילין לראותה קצת ובחצי החדש שעומדת ממש נגד השמש מצד השני של הגלגל אז היא מלאה ורואין את כל חציה המאיר על הארץ, ואח"כ מתחילים שוב לחסר קצת קצת עד סוף החדש שאין רואין אותה כלל וזהו המולד…

 **.11במדבר פרשת פינחס פרק כח**

(יד) ונסכיהם חצי ההין יהיה לפר ושלישת ההין לאיל ורביעת ההין לכבש יין זאת עלת חדש בחדשו לחדשי השנה:

 **.12תלמוד בבלי מסכת ראש השנה דף כה עמוד א**

אמר להם רבן גמליאל: כך מקובלני מבית אבי אבא: אין חדושה של לבנה פחותה מעשרים ותשעה יום ומחצה ושני שלישי שעה ושבעים ושלשה חלקים.

 **.13תלמוד בבלי מסכת ראש השנה דף כ עמוד א**

דמצוה לקדש על הראייה.

 **.14רש"י מסכת ראש השנה דף כ עמוד א**

על הראיה - על פי עדים, דכתיב (שמות יב) החדש הזה לכם ראש חדשים - כזה ראה וקדש.

 **.15תלמוד בבלי מסכת ראש השנה דף כב עמוד א**

דכתיב ויאמר ה' אל משה ואל אהרן בארץ מצרים לאמר. החדש הזה לכם…עדות זו תהא מסורה לכם.

 **.16רש"י מסכת ראש השנה דף כב עמוד א**

תהא מסורה לכם - לחשובי הדור אני מוסר, שיקבלו העדות ויקדשו החדש, ולא להכשיר קרובים בא.

 **.17רמב"ם הלכות קידוש החודש פרק א**

הלכה ה

אין ראיית הירח מסורה לכל אדם כמו שבת בראשית שכל אחד מונה ששה ושובת בשביעי, אלא לבית דין הדבר מסור עד שיקדשוהו בית דין ויקבעו אותו היום ראש חדש הוא שיהיה ראש חדש, שנאמר החדש הזה לכם עדות זו תהיה מסורה לכם.

הלכה ו

בית דין מחשבין בחשבונות כדרך שמחשבים האצטגנינים שיודעין מקומות הכוכבים ומהלכם וחוקרים ומדקדקים עד שידעו אם אפשר שיראה הירח בזמנו שהוא ליל שלשים או אי אפשר, אם ידעו שאפשר שיראה יושבין ומצפין לעדים כל היום כולו שהוא יום שלשים, אם באו עדים ודרשום וחקרום כהלכה ונאמנו דבריהם מקדשין אותו, ואם לא נראה ולא באו עדים משלימין שלשים ויהיה החדש מעובר, ואם ידעו בחשבון שאי אפשר שיראה אין יושבים יום שלשים ואין מצפין לעדים, ואם באו עדים יודע בודאי שהן עדי שקר או שנראית להם דמות לבנה מן העבים ואינה הלבנה הודאית.

 **.18רמב"ם הלכות קידוש החודש פרק יח**

הלכה א

דבר ידוע וברור שאם יוציא לך החשבון שהירח יראה בלילה, אפשר שיראה ואפשר שלא יראה מפני העבים שמכסין אותו או מפני המקום שהוא גיא או שהיה הר גבוה כנגד רוח מערב לאנשי אותו המקום שנמצאו כאלו הן יושבין בגיא, שהירח לא יראה למי שהוא במקום נמוך

אפילו היה גדול ויראה למי שהוא עומד בראש הר גבוה ותלול אע"פ שהירח קטן ביותר, וכן יראה למי ששוכן על שפת הים או למי שמהלך בספינה בים הגדול אע"פ שהוא קטן ביותר.

הלכה ב

וכן בימות הגשמים אם יהיה יום צח יראה הירח יותר ממה שיראה בימות החמה, לפי שבימות הגשמים אם יהיה יום צח יהיה האויר זך הרבה ויראה הרקיע בטוהר יתר מפני שאין שם אבק שיתערב באויר, אבל בימות החמה יהיה האויר כאילו הוא מעושן מפני האבק ולא יראה הירח הקטן.

 **.19תלמוד בבלי מסכת ערכין דף ט עמוד ב**

מיתיבי: הריני נזיר כימות החמה - מונה נזירות ג' מאות וששים וחמשה ימים כמנין ימות החמה, כימות הלבנה - מונה נזירות ג' מאות וחמשים וארבעה ימים כמנין ימות הלבנה.

 **.20רש"י מסכת ערכין דף ט עמוד ב**

הריני נזיר כימות החמה - (או) שאמר כמנין ימות החמה מונה נזירות שס"ה.

 **.21רמב"ם הלכות קידוש החודש פרק ו**

הלכה ג

משיתקבץ הירח והחמה לפי חשבון זה עד שיתקבצו פעם שנייה במהלכם האמצעי, תשעה ועשרים יום ושתים עשרה שעות מיום שלשים מתחלת לילו, ושבע מאות ושלשה ותשעים חלקים משעת שלש עשרה, וזה הוא הזמן שבין כל מולד ומולד וזה הוא חדשה של לבנה.

הלכה ד

שנה של לבנה אם תהיה שנים עשר חדש מחדשים אלו יהיה כללה שלש מאות יום וארבעה וחמשים יום ושמונה שעות ושמונה מאות וששה ושבעים חלקים, ואם תהיה מעוברת ותהיה השנה שלשה עשר חדש יהיה כללה שלש מאות שלשה ושמונים יום ואחת ועשרים שעות וחמש מאות תשעה ושמונים חלקים, ושנת החמה היא שלש מאות חמשה וששים יום ושש שעות, נמצא תוספת שנת החמה על שנת הלבנה עשרה ימים ואחת ועשרים שעות ומאתים וארבעה חלקים.

 **.22במדבר פרשת בהעלותך פרק יא**

(כ) עד חדש ימים עד אשר יצא מאפכם והיה לכם לזרא יען כי מאסתם את יקוק אשר בקרבכם ותבכו לפניו לאמר למה זה יצאנו ממצרים:

 **.23תלמוד בבלי מסכת מגילה דף ה עמוד א**

ורבנן דקיסרי משום רבי אבא אמרו: מנין שאין מחשבין שעות לחדשים - שנאמר עד חדש ימים - ימים אתה מחשב לחדשים, ואי אתה מחשב שעות לחדשים.

 **.24רש"י מסכת מגילה דף ה עמוד א**

שעות לחדשים - כגון האומר: זה גיטך אם לא באתי מכאן עד חדש זה, והיה חדש חסר, ובא משחשיכה ליום עשרים ותשעה - אין אומרים עדיין הוא בתוך החדש, שהרי חדשה של לבנה עשרים ותשעה יום ומחצה.

 **.25טורי אבן מסכת מגילה דף ה עמוד א**

מנין שאין מונין ימים לשנים. - …וה"פ נמי מנין שאין מונין שעות לחדשים ויהי' בין ר"ח לר"ח כ"ט יום י"ב שעות תשצ"ג חלקים שכן חודש של לבנה כדאמ' ר"ג בפ"ב דר"ה (ד' כ"ה)…

 **.26רמב"ם הלכות קידוש החודש פרק ח**

הלכה א

חדשה של לבנה תשעה ועשרים יום ומחצה ותשצ"ג חלקים כמו שביארנו, ואי אפשר לומר שראש החדש יהיה במקצת היום עד שיהיה מקצת היום מחדש שעבר ומקצתו מהבא…

הלכה ב

לפיכך עושין חדשי הלבנה מהן חדש חסר ומהם חדש מלא, חדש חסר תשעה ועשרים יום בלבד ואע"פ שחדשה של לבנה יתר על זה בשעות,

וחדש מלא משלשים יום ואף על פי שחדשה של לבנה פחות מזה בשעות, כדי שלא לחשב שעות בחדש אלא ימים שלמים.

הלכה ג

אילו היה חדשה של לבנה תשעה ועשרים יום ומחצה בלבד היו כל השנים חדש מלא וחדש חסר, והיו ימי שנת הלבנה שלש מאות ארבעה וחמשים, ששה חדשים חסרים וששה חדשים מלאים, אבל מפני החלקים שיש בכל חדש וחדש יתר על חצי היום יתקבץ מהן שעות וימים, עד שיהיו מקצת השנים חדשים חסרים יתר על המלאים ובמקצת השנים חדשים מלאים יתר על החסרים.

 **.27ויקרא פרשת אמור פרק כג**

(ב) דבר אל בני ישראל ואמרת אלהם מועדי יקוק אשר תקראו אתם מקראי קדש אלה הם מועדי:

(ד) אלה מועדי יקוק מקראי קדש אשר תקראו אתם במועדם:

(לז) אלה מועדי יקוק אשר תקראו אתם מקראי קדש להקריב אשה ליקוק עלה ומנחה זבח ונסכים דבר יום ביומו:

 **.28תלמוד בבלי מסכת ראש השנה דף כה עמוד א**

אמר לו: הרי הוא אומר אתם, אתם, אתם, שלש פעמים, אתם - אפילו שוגגין, אתם - אפילו מזידין, אתם - אפילו מוטעין.

 **.29רש"י מסכת ראש השנה דף כה עמוד א**

אתם אתם אתם - שלשה זמנין כתיב אשר תקראו אותם בפרשת שור או כשב, וקרי ביה תקראו אתם.

שוגגין - מאליהן, כסבורין שהוא ראוי להתעבר וטועין.

מוטעין - על ידי עדי שקר.

 **.30רמב"ם הלכות קידוש החודש פרק ב**

הלכה י

בית דין שקדשו את החדש בין שוגגין בין מוטעין בין אנוסים הרי זה מקודש וחייבין הכל לתקן המועדות על יום שקדשו בו, אע"פ שזה ידע שטעו חייב לסמוך עליהם שאין הדבר מסור אלא להם ומי שצוה לשמור המועדות הוא צוה לסמוך עליהם שנאמר אשר תקראו אותם וכו'.

 **.31דברים פרשת ראה פרק טז**

(א) שמור את חדש האביב ועשית פסח ליקוק אלהיך כי בחדש האביב הוציאך יקוק אלהיך ממצרים לילה:

 **.32רש"י דברים פרשת ראה פרק טז**

(א) שמור את חדש האביב - מקודם בואו שמור, שיהא ראוי לאביב להקריב בו את מנחת העומר, ואם לאו, עבר את השנה:

 **.33תלמוד בבלי מסכת ראש השנה דף כא עמוד א**

שלח ליה רב הונא בר אבין לרבא: כד חזית דמשכה תקופת טבת עד שיתסר בניסן - עברה לההיא שתא, ולא תחוש לה. דכתיב שמור את חדש האביב - שמור אביב של תקופה שיהא בחדש ניסן.

 **.34רש"י מסכת ראש השנה דף כא עמוד א**

ולא תחוש לה - למימר יחידאה היא ולא נעביד כוותייהו, אלא ודאי כאחרים נעביד, דמסייע להו קרא, דכתיב את חדש האביב - שיהא בחידוש, ואביב הוא יום תקופת ניסן, שניסן של חמה נכנס בו, שניסן קרוי אביב על שם בישול התבואה, ובישול התבואה אינו אלא לחשבונה של חמה, שהקיץ והחורף אחר חשבון החמה הם, והזהירך הכתוב לשומרו שיהא בחידוש, ואין לשון חידוש נופל אלא בלבנה, שהיא מתחדשת בתולדותיה, ואשמעינן קרא שיהא ניסן של חמה בתוך ארבעה עשר יום למולד הלבנה, שהוא עדיין מחידוש הלבנה, דמיום ארבעה עשר ואילך - ישנה היא, ואילו היה תקופת ניסן ביום חמשה עשר - לא היינו צריכין לעבר את השנה, אלא נעבר אדר ונדחה את ניסן יום אחד, ותפול התקופה ביום ארבעה עשר, אבל כשהיא באה ביום ששה עשר בניסן - לא די לן בעיבורו של אדר, וצריכה השנה להתעבר, ותפול התקופה באדר שני, נמצא ניסן של חמה מושך בתוך חדש ניסן הלבנה, הכי מפרשינן לה בסנהדרין (שם /סנהדרין יג/) אליבא דאחרים, דכי מטיא בחמשה עשר - מעברין את אדר, וכי מטיא לששה עשר - מעברין את השנה.

שמור אביב של תקופה - דהיינו ניסן של חמה, שיהא בחידוש ניסן הלבנה.

 **.35רש"י מסכת סנהדרין דף יג עמוד ב**

שמור את חודש האביב שמור אביב של תקופה שיהא בחודש ניסן - שמור תקופת חדש ניסן של חמה שיהא בתוך חידושה של לבנה, אביב הוא ניסן של חמה, שאין ניסן קרוי אביב אלא על פי בישול התבואה שמתבכרת בו, וכל ביכור התבואה ועתי הקיץ והחורף לחשבון החמה הם, ואמר רחמנא שמור שיהא חדש ניסן של חמה נמשך לתוך ימי חידושה של לבנה, דכתיב חדש, ואין לשון חידוש נופל אלא על לבנה המתחדשת, ואשמועינן שיהא ניסן של חמה נמשך בתוך ימי חידוש הלבנה במקצת, וכמה הן ימי חידושה - ארבעה עשר ימים, מכאן ואילך היא ישנה.

 **.36שמות פרשת כי תשא פרק לד**

(כב) וחג שבעת תעשה לך בכורי קציר חטים וחג האסיף תקופת השנה:

 **.37תלמוד בבלי מסכת סנהדרין דף יג עמוד א**

שניהם מקרא אחד דרשו, חג האסיף תקופת השנה. מר סבר: כוליה חג בעינן בתקופה חדשה, ומר סבר: מקצת חג בעינן בתקופה חדשה.

 **.38רש"י מסכת סנהדרין דף יג עמוד א**

חג האסיף - זמן האסיף שבחג, דהיינו חולו של חג, שיכול לאסוף בו דבר האבד - השמר שיהא בתקופת שנה הנכנסת, ולא בתוך תקופת תמוז שהיא משנה שעברה, ר' יהודה סבר: כולו חג בעינן, כלומר כל חולו של מועד בעינן בתקופה חדשה, הלכך כשתקופת תמוז חסירה ששה עשר, הרי יום אחד מחולו של מועד נמשך לתוכה, דחמשה עשר - יום טוב, ויום ששה עשר - חולו של מועד, אבל אם היתה תקופת תשרי נופלת ביום ששה עשר, הרי כל חולו של מועד בתקופה חדשה, - ואין מעברין, ר' יוסי אומר: מקצת חולו של מועד בעינן בתקופה חדשה, הלכך כשתקופת תשרי נופלת ביום עשרים ושנים שהוא יום טוב האחרון - מעברין את השנה ודוחין את המועדות כדי להקדים תקופה לחג, אבל אם רואין בית דין באדר, שתפול תקופת תשרי ביום עשרים ואחד שהוא שביעי של ערבה, דאיכא מקצת חולו של מועד בתקופה חדשה - אין מעברין...

 **.39תלמוד בבלי מסכת עירובין דף נו עמוד א**

אמר שמואל: אין תקופת ניסן נופלת אלא בארבעה רבעי היום, או בתחלת היום, או בתחלת הלילה, או בחצי היום או בחצי הלילה. ואין תקופת תמוז נופלת אלא או באחת ומחצה או בשבע ומחצה, בין ביום ובין בלילה. ואין תקופת תשרי נופלת אלא או בשלש שעות או בתשע שעות, בין ביום ובין בלילה. ואין תקופת טבת נופלת אלא או בארבע ומחצה או בעשר ומחצה, בין ביום ובין בלילה. ואין בין תקופה לתקופה אלא תשעים ואחד יום ושבע שעות ומחצה, ואין תקופה מושכת מחברתה אלא חצי שעה.

 **.40רש"י מסכת עירובין דף נו עמוד א**

ואין תקופת תמוז נופלת אלא באחת ומחצה או בשבע ומחצה או ביום או בלילה - שכשתקופת ניסן נופלת בתחילת היום אותה של תמוז בשבעה ומחצה ביום וכשתקופת ניסן בחצי היום - של תמוז באחד ומחצה בלילה לפי ששבע שעות ומחצה יש בין תקופה לתקופה, שבאותו יום שזו נופלת זו נופלת, אלא נמשכת להלן משעה שנפלה זו שבע שעות ומחצה, שהן שלשים שעות לארבע התקופות, דהיינו יום ורביע, ולפי זה החשבון אותה של תשרי נופלת או בשלשה או בתשעה, אם נפלה תקופת תמוז באחד ומחצה של תשרי נופלת בתשעה, ואם של תמוז בשבע ומחצה של תשרי בשלשה וכן כולם וזהו סימן אזג"י ואט"ד כשתקופת ניסן באחד של תמוז בשבע ומחצה, ושל תשרי בשלשה, ושל טבת בעשרה ומחצה, ושנה שניה של ניסן בחצי היום, דהיינו בשש שעות ושל תמוז באחד ומחצה, ושל תשרי בתשעה, ושל טבת בארבע ומחצה ביום.

ואין בין תקופה לתקופה כו' - כדפרישית, חשוב תשעים ואחד יום כולן שביעיות תמימות הן, ושבע שעות ומחצה היא נמשכת אחריהן, שימי התקופות כך הם תשעים ואחד יום ושבע שעות ומחצה הם שהן רביע של שלש מאות שישים וחמשה ורביע.

 **.41רמב"ם הלכות קידוש החודש פרק ט**

הלכה ד

…תקופת ניסן לפי חשבון זה אינה לעולם אלא או בתחלת הלילה או בחצי הלילה או בתחלת היום או בחצי היום, ותקופת תמוז לעולם אינה אלא או בשבע שעות ומחצה או בשעה אחת ומחצה בין ביום בין בלילה, ותקופת תשרי לעולם אינה אלא או בתשע שעות או בשלש שעות בין ביום בין בלילה, ותקופת טבת לעולם אינה אלא או בעשר שעות ומחצה או בארבע שעות ומחצה בין ביום בין בלילה…

 **.42תלמוד בבלי מסכת סנהדרין דף ב עמוד א**

משנה. - …עיבור השנה - בשלשה, דברי רבי מאיר. רבן שמעון בן גמליאל אומר: בשלשה מתחילין, ובחמשה נושאין ונותנין, וגומרין בשבעה. ואם גמרו בשלשה - מעוברת…

 **.43רש"י מסכת סנהדרין דף ב עמוד א**

עיבור השנה - שהיו בית דין יושבין ורואין אם צריכין לעבר מפני האביב והתקופה, כדאמרינן בגמרא, מילתיה דר' שמעון מיפרשא בגמרא בברייתא /סנהדרין/ (י, ב).

 **.44תלמוד בבלי מסכת מגילה דף ה עמוד א**

ואמר רבי אבא אמר שמואל: מנין שאין מונין ימים לשנים - שנאמר לחדשי השנה - חדשים אתה מונה לשנים, ואי אתה מונה ימים לשנים.

 **.45רש"י מסכת מגילה דף ה עמוד א**

מנין שאין מונין ימים לשנים - כגון דאמר: קונם יין שאני טועם לשנה - מונה שנים עשר חדש מיום ליום, ואם נדר באחד בניסן - אסור עד אחד בניסן הבא, אף על פי שעדיין יש אחד עשר יום שימות החמה יתירין על ימות הלבנה, או פעמים שאנו עושין חדשים חסרין.

 **.46טורי אבן מסכת מגילה דף ה עמוד א**

מנין שאין מונין ימים לשנים. פי' רש"י דנ"מ לענין נדרים, וגבי אין מחשבין שעות לחדשים פי' רש"י דנ"מ לענין גיטין, ואיני יודע למה אסברה בתרתי במונין ימים לענין נדרים ושעות לענין גיטין הא בתרווייהו שייך האי נ"מ לענין נדרים ולענין גיטין. וגם על עיקר פי' ק"ל לענין גיטין ונדרים ל"ל קרא דאין מונין ימים לשנים ושעות לחדשים פשיטא הא קי"ל בנדרים הלך אחר לשון בני אדם וה"ה לענין תנאי שבין אדם לחבירו כגון לענין גיטין וודאי אחר לשון בני אדם אזלינן. אבל הפי' הברור נ"ל הכי שאין מונין ימים לשנים לומר שלא נוסיף על כל שנה ושנה י"א יום שימות החמה יתירין על ימות הלבנה ונעשה כל שנים י"ב חדשי לבנה ועוד י"א יום ויהי' בין פסח לפסח כמנין זה, וכן בשאר כל המועדות…

 **.47רמב"ם הלכות קידוש החודש פרק א**

הלכה א

חדשי השנה הם חדשי הלבנה שנאמר עולת חדש בחדשו ונאמר החדש הזה לכם ראש חדשים, כך אמרו חכמים הראה לו הקב"ה למשה במראה הנבואה דמות לבנה ואמר לו כזה ראה וקדש, והשנים שאנו מחשבין הם שני החמה שנאמר שמור את חדש האביב.

הלכה ב

וכמה יתרה שנת החמה על שנת הלבנה קרוב מאחד עשר יום, לפיכך כשיתקבץ מן התוספת הזאת כמו שלשים יום או פחות מעט או יתר מעט מוסיפין חדש אחד ועושין אותה השנה שלשה עשר חדש והיא הנקראת שנה מעוברת, שאי אפשר להיות השנה שנים עשר חדש וכך וכך ימים שנאמר לחדשי השנה חדשים אתה מונה לשנה ואין אתה מונה ימים.

 **.48רמב"ם הלכות קידוש החודש פרק ד**

הלכה א

שנה מעוברת היא שנה שמוסיפין בה חדש…ומפני מה מוסיפין חדש זה מפני זמן האביב כדי שיהא הפסח באותו זמן שנאמר שמור את חדש האביב שיהיה חדש זה בזמן האביב, ולולא הוספת החדש הזה היה הפסח בא פעמים בימות החמה ופעמים בימות הגשמים.

 **.49רמב"ם הלכות קידוש החודש פרק ו**

הלכה י

כל תשעה עשרה שנה שיהיו מהן שבע שנים מעוברות ושתים עשרה פשוטות נקרא מחזור, ולמה סמכנו על מנין זה, שבזמן שאתה מקבץ מנין ימי שתים עשרה שנה פשוטות ושבע מעוברות ושעותיהן וחלקיהן ותשלים כל אלף ושמונים חלקים שעה, וכל ארבע ועשרים שעות יום, ותוסיף למנין הימים תמצא הכל תשע עשרה שנה משני החמה שכל שנה מהן שלש מאות וחמשה וששים יום ושש שעות בשוה, ולא ישאר ממנין ימי החמה בכל תשע עשרה שנה חוץ משעה אחת וארבע מאות ושמונים וחמשה חלקים, סימן להם אתפ"ה.

הלכה יא

נמצא במחזור שהוא כזה החדשים כולם חדשי הלבנה והשנים שני החמה, והשבע שנים המעוברות שבכל מחזור ומחזור לפי חשבון זה הם שנה שלישית מן המחזור וששית ושמינית ושנת אחת עשרה ושנת ארבע עשרה ושנת שבע עשרה ושנת תשע עשרה, סימן להם גו"ח י"א י"ד י"ז י"ט. מכ

**.50רמב"ם הלכות קידוש החודש פרק י**

הלכה א

שנת החמה למי שהוא אומר שהיא פחות מרביע מחכמי ישראל יש מי שאומר שהיא שלש מאות חמשה וששים יום וחמש שעות ותשע מאות שבעה ותשעים חלקים ושמונה וארבעים רגע, והרגע אחד מששה ושבעים בחלק, ולפי חשבון זה תהיה תוספת שנת החמה על שנת הלבנה עשרה ימים ואחת ועשרים שעה ומאה ואחד ועשרים חלק ושמונה וארבעים רגע, סימן להן יכ"א קכ"א מ"ח, ולא תמצא תוספת במחזור של תשע עשרה שנה כלל אלא בכל מחזור מהם ישלמו שני החמה עם שני הלבנה הפשוטות והמעוברות.

 **.51מכילתא דרבי ישמעאל בא - מסכתא דפסחא פרשה ב**

ראש חדשים. - …ר' יונתן אומר שמור את חדש האביב חדש הסמוך לאביב אתה מעבר ואי זה זה הוי אומר זה אדר…

 **.52תלמוד בבלי מסכת ראש השנה דף ז עמוד א**

והתניא: אין מעברין השנה לפני ראש השנה, ואם עיברוה - אינה מעוברת, אבל מפני הדחק מעברין אותה אחר ראש השנה מיד, ואף על פי כן אין מעברין אלא אדר.

 **.53רש"י מסכת ראש השנה דף ז עמוד א**

אין מעברין - אין מעיינין בצרכי צבור להודיע לגולה שעיברו בית דין את השנה, שלא ישתכח הדבר עד אדר הבא.

אבל מפני הדחק - שמפחידין שלא יגזרו שמד מלישב בית דין, או שצריך הנשיא לחצר המלך ואין מעברין אלא אם כן ירצה נשיא, כדאמר בסנהדרין (יא, א).

ואף על פי כן אין מעברין אלא אדר - אין מוסיפין חדש על השנה אלא אדר, דכתיב שמור את חדש האביב - חדש הסמוך לאביב עבר, שיבוא אביב בזמנו.

 **.54אסתר פרק ג**

(ז) בחדש הראשון הוא חדש ניסן בשנת שתים עשרה למלך אחשורוש הפיל פור הוא הגורל לפני המן מיום ליום ומחדש לחדש שנים עשר הוא חדש אדר:

 **.55תוספות מסכת סנהדרין דף יב עמוד א**

אין מעברין אלא אדר - וכל שאר החדשים אין מעברין דכתיב (אסתר ג) לחדש שנים עשר הוא חדש אדר ואי מעברין אחת משאר החדשים לא הוי אדר שנים עשר.

 **.56תוספות הרא"ש מסכת סנהדרין דף יב עמוד א**

אין מעברין אלא אדר. משום דבעינן שיהא תשרי שביעי כדכתיב בחדש השביעי באחד לחדש, וטבת נמי בעינן שיהא עשירי כדכתיב בחדש העשירי הוא חדש טבת, ושבט נמי לא דכתיב בחדש שנים עשר הוא חדש אדר, אי נמי דומיא דחדש מה חדש מעברין אותו באחד ממנוייו דהיינו יום אף שנה באחד ממנוייו דהיינו חדש, ומה חדש מעברין אותו ביום אחרון אף שנה בחדש אחרון, אי נמי משום דבחדש הסמוך לניסן איפשר לעמוד על האביב ופירות האילן.

 **.57רמב"ם הלכות קידוש החודש פרק ד**

הלכה א

…ואין מוסיפין לעולם אלא אדר ועושין אותה שנה שני אדרין אדר ראשון ואדר שני…

 **.58תלמוד ירושלמי (וילנא) מסכת ראש השנה פרק ג**

הלכה א

קידשוהו קודם לזמנו או לאחר עיבורו יום אחד יכול יהא מקודש תלמוד לומר [ויקרא כג ב] אתם אתם אלה הם מועדי אין אלה מועדי לפני זמנו כ"ט יום לאחר עיבורו ל"ב יום.

 **.59קרבן העדה מסכת ראש השנה פרק ג**

הלכה א

קידשוהו קודם לזמנו או לאחר עיבורו. בסמוך מפרש לה:

אין אלה מועדי. דלעולם אין מקדשין אלא או יום ל' דה"ל חדש שעבר חסר או יום ל"א דה"ל חדש שעבר מלא:

 **.60פני משה מסכת ראש השנה פרק ג**

הלכה א

קידשוה קודם לזמנו. כדמפרש לקמיה קודם לזמנו בכ"ט ולאחר עיבורו ביום ל"ב ואע"פ שקידשוהו ליום זמנו שהוא יום שלשים או עיברוהו ליום העיבור:

יכול יהא מקודש. וא"צ לקדשו עוד:

ת"ל אותם. אם תקראו בזמנן אלה הם מועדי ואין אלה מועדי שנקראו שלא בזמנן:

 **.61רמב"ם הלכות קידוש החודש פרק א**

הלכה ד

חדש שיהיה תשעה ועשרים יום ויראה הירח בליל שלשים נקרא חדש חסר, ואם לא יראה הירח ויהיה החדש שעבר שלשים יום נקרא חדש מעובר ונקרא חדש מלא…

 **.62רמב"ם הלכות קידוש החודש פרק ח**

הלכה ד

יום שלשים לעולם עושין אותו ראש חדש בחשבון זה, אם היה החדש שעבר חסר יהיה יום שלשים ראש חדש הבא, ואם יהיה החדש שעבר מלא יהיה יום שלשים ראש חדש הואיל ומקצתו ראש חדש, ויהיה תשלום החדש המלא שעבר, ויהיה יום אחד ושלשים ראש החדש הבא וממנו הוא המנין, והוא יום הקביעה, ולפיכך עושין ראשי חדשים בחשבון זה חדש אחד יום אחד בלבד וחדש אחד שני ימים.

 **.63תלמוד ירושלמי (וילנא) מסכת סנהדרין פרק א**

הלכה ב

אין מעברין לשנה לא פחות מחדש ולא יותר על חדש ואם עיברוה אינה מעוברת.

 **.64קרבן העדה מסכת סנהדרין פרק א**

הלכה ב

לא פחות מחדש. היינו חדש של כ"ט יום:

ולא יותר על חדש. של שלשים דחדש משמע בין מלא בין חסר ולכך לא כללינהו יחד אין מעברין את השנה לא פחות ולא יותר מחדש:

 **.65תלמוד בבלי מסכת ראש השנה דף יט עמוד ב**

דתניא: כמה עיבור שנה - שלשים יום. רבן שמעון בן גמליאל אומר: חדש… העיד רבי סימאי משום חגי זכריה ומלאכי על שני אדרים, שאם רצו לעשותן שניהם מליאין - עושין, שניהם חסרין - עושין, אחד מלא ואחד חסר - עושין, וכך היו נוהגין בגולה. ומשום רבינו אמרו: לעולם אחד מלא ואחד חסר, עד שיוודע לך שהוקבע ראש חדש בזמנו. שלחו ליה למר עוקבא: אדר הסמוך לניסן - לעולם חסר.

 **.66רש"י מסכת ראש השנה דף יט עמוד ב**

כמה עיבור השנה - ימי אדר הראשון שאותו עושין עיבור לשנה.

חדש - קא סלקא דעתך: עשרים ותשעה ימים.

אחד מלא ואחד חסר - דוקא קאמר: ראשון מלא ושני חסר.

משום רבינו - רב.

שהוקבע ראש חדש בזמנו - עד שאמרו לך הבאים מארץ ישראל קדשו בית דין ראש חדש אדר השני ביום שלשים לאדר הראשון, ועשו את הראשון חסר.

 **.67תלמוד בבלי מסכת סנהדרין דף יא עמוד א**

מיתיבי: כמה עיבור השנה - שלשים יום, רבן שמעון בן גמליאל אומר: חדש! - אמר רב פפא: רצו - חדש, רצו - שלשים יום.

 **.68רש"י מסכת סנהדרין דף יא עמוד א**

חדש - עשרים ותשעה ימים.

 **.69רמב"ם הלכות קידוש החודש פרק ד**

הלכה יז

כשמעברין בית דין את השנה כותבין אגרות לכל המקומות הרחוקים ומודיעים אותן שעיברוה ומפני מה עיברוה, ועל לשון הנשיא נכתבות, ואומר להן יודע לכם שהסכמתי אני וחברי והוספנו על שנה זו כך וכך, רצו תשעה ועשרים יום רצו שלשים יום, שחדש העיבור הרשות לבית דין להוסיפו מלא או חסר לאנשים הרחוקים שמודיעין אותם, אבל הם לפי הראייה הם עושים אם מלא אם חסר.

 **.70רמב"ם הלכות קידוש החודש פרק ח**

הלכה ה

סדר החדשים המלאים והחסרים לפי חשבון זה כך הוא: תשרי לעולם מלא, וחדש טבת לעולם חסר, ומטבת ואילך אחד מלא ואחד חסר על הסדר, כיצד טבת חסר שבט מלא, אדר חסר ניסן מלא, אייר חסר סיון מלא, תמוז חסר אב מלא, אלול חסר, ובשנה המעוברת אדר ראשון מלא ואדר שני חסר.

 **.71תלמוד ירושלמי (וילנא) מסכת מגילה פרק א**

הלכה ה

אדר הראשון תוספת אדר השני תוספת.

 **.72קרבן העדה מסכת מגילה פרק א**

הלכה ה

אדר הראשון תוספת וכו'. מיבעיא ליה איזהו מהחדשים תוס' חודש הראשון או חודש השני:

 **.73פני משה מסכת מגילה פרק א**

הלכה ד

אדר הראשון תוספת וכו'. איזה משני האדרים הוא העיקר וחבירו נקרא תוספת על השנה הראשון או השני וכדמפרש ואזיל מה הנ"מ ביניהון:

 **.74תוספות מסכת ראש השנה דף יט עמוד ב**

אדר הסמוך לניסן לעולם חסר - …אבל לדידן טוב למלאות הראשון דהוא חדש העיבור שניתוסף על השנה…

 **.75שו"ת רדב"ז חלק א סימן קנ**

שאלת ממני על מי שנדר או נשבע לעשות דבר פלוני בחדש העיבור נאסר בראשון או בשני או בשניהם מספק.

תשובה אין כאן ספק אלא אדר ראשון הוא הנקרא חדש העיבור ולפי' הוא לעולם מלא לפי שאינו תדיר קבעו אותו מלא עולם. ואדר הסמוך לניסן לעולם חסר וטעמא כדי שלא יתבלבלו הבלתי בקיאים שקבלה בידם שבין פורים לפסח שלשים יום ואם יעשו אותו מלא חששו שמא יבואו לאכול חמץ בפסח…

 **.76 שמות פרשת בשלח פרק יז**

(ט) ויאמר משה אל יהושע בחר לנו אנשים וצא הלחם בעמלק מחר אנכי נצב על ראש הגבעה ומטה האלהים בידי:

 **.77חזקוני שמות פרשת בשלח פרק יז**

(ט) בחר לנו אנשים שנולדו באדר השני ואין להם לירא ממכשפות שהרי אין בו מזל ובני עמלק מכשפנים הם ויש להם יכולת בי"ב מזלות ובעת שאין בו מזל אין כשוף מצליח.

 **.78שו"ת מהרי"ל סימן קד**

ג ויום שמת בו אבא, מנהגא דילי להתענות באדר הראשון. וראיה מפטירת משה רבינו ע"ה דאותו יום (נהג) [נהוג] עלמא באדר הראשון, ופטירתו סמוך לניסן היה, כדמוכח מל' ימי אבל משה ספ"ק דקידושין גם קריאת מגילה היתה בראשון אי לאו משום מסמך גאולה לגאולה עדיף, פרק קמא דמגילה…

 **.79הר"ן מסכת נדרים דף סג עמוד ב**

עד ראש חדש אדר עד ראש חדש אדר ראשון עד סוף אדר עד סוף אדר ראשון - כך היא עיקר הגירסא וטעמא משום דאדר סתמא ראשון משמע ואיכא דגרסי עד סוף אדר עד סוף אדר שני דמשמע ליה דשני אדרים כחדש אחד הן הילכך כי אמר עד ראש מתסר עד ראש חדש אדר ראשון וכי אמר עד סוף מיתסר עד סוף אדר שני.

 **.80שו"ת מהר"י מינץ סימן ט**

אשר שאלת עמיתי ידידי ידיד ה' האלוף הר"ר מנחם רפ"א כ"ץ יצ"ו על אודות בנך היניק וחכים היקר החרש משלם קיזי רפ"א כ"ץ יצ"ו אשר נולד בשנה פשוט' באדר ויהיה בר מצוה בשנה מעוברת מה יהיה משפט הנער ומעשהו להיות גדול מן התורה מאיזה חדש מנינן ליה או מאדר הראשון או מאדר השני. אתה אהובי האלוף הזכרתני ותדע גם כ"ת הרי הוא כמו ארבעים שנה שאלני אביך זקניך האלוף מהר"ר משלם קוזי ז"ל דרך חידה איך נמצא שראובן נולד קודם שמעון ושמעון יהיה בר מצוה קודם ראובן כמה ימים והוא שראובן נולד בסוף אדר הראשון ושמעון נולד בתחלת אדר השני, והשנה של י"ג יהיה שנה פשוט' וא"כ שמעון שנולד אדר /באדר/ השני יהיה בר מצוה לא' באדר. וראובן שנולד בכ"ט לאדר הראשון יהיה בר מצוה לכ"ט באדר דהיינו כ"ח ימים אחר שמעון…ואם כן כיון דאדר הראשון הוא ודאי חדש העיבור מסברא יש לנו לומר אלו נולד בניסן ובשנת י"ג יהיה עיבו' הדבר פשוט דאמרינן שבניסן יהיה בר מצוה ולא באדר הראשון שהוא חדש העיבור ולא נקרא אותו אדר אלא שבט, ואלו קרא אותו שבט פשיטא שהיינו אומרים שהיה בר מצוה באדר כדפירש מאלו נולד בניסן ה"נ ל"ש וכי בשביל קריא' שם שקראו לו אדר נכניס זה להיות בר עונשין ח"ו ולא נאמר נתעברה השנה נתעברה לו. הלא קריאת השם לאו משו"ה אתא אלא מפני שאדר הוא חדש האחרון לחדשים נתנו לו זה השם כי מר"ה עד סוף אדר מעברי' השנה ולא קודם לכן אם לא לצורך גדול.

 **.81שו"ת בנין ציון סימן קנא**

…ועל דבר הספק של מעכ"ת נ"י במי שנולד ביום א' דר"ח אדר בש"פ =בשנה פשוטה= ונעשה ב"מ =בר מצוה= בשנת העבור לענ"ד נראה פשוט דלא נעשה ב"מ עד א' דר"ח אדר שני וכמו שנוטה לזה גם דעת מעכ"ת נ"י שממה שכתב הש"ע (בסי' נ"ה) דינו במי שנולד בכ"ט אדר ראשון ואחר באחד לאדר שני ונעשו ב"מ בשנה פשוטה שאז מי שנולד בכ"ט צריך להמתין עד כ"ט ומי שנולד באחד לחדש נעשה ב"מ באחד לחדש משמע בפי' שאם הי' נולד הראשון בל' לאדר ראשון אז פשיטא דנעשה ב"מ בשנה פשוטה ביום ראשון דר"ח אדר ולא אמרינן דלא נעשה ב"מ עד ל' לאדר שהוא ר"ח ניסן אע"כ דשני ימי ר"ח לא חשבינן רק כיומא אריכתא וכמשכ' הח"מ וכן מוכח ג"כ ממה שכתב הר"י מינץ בתשובה (סי' ט') להוכיח שמי שנולד באדר בש"פ לא נעשה ב"מ עד אדר שני וז"ל כיון דאדר ראשון הוא ודאי חדש העבור מסברא יש לנו לומר אלו נולד בניסן ובשבת י"ג יהי' עבור הדבר פשוט דאמרינן דבניסן יהי' ב"מ ולא באדר הכי נמי נימא דבאדר השני יהי' ב"מ ולא באדר הראשון שהוא חדש העבור ולא נקרא אותו אדר אלא שבט ואלו קרא אותו שבט פשיטא שהיינו אומרים שהי' ב"מ באדר ה"נ ל"ש וכי בשביל קריאת השם שקראו לו אדר נכניס זה להיות בר עונשין ח"ו ולא נאמר נתעברה שנה נתעברה לו עכ"ל הרי שפשיטא לו דאדר שני הוא עיקר אדר ואדר ראשון דיינינן לי' לענין ב"מ כשבט א"כ גם אם נימא דמי שנולד ביום א' דר"ח אדר חשבינן לנולד בל' דשבט מכ"מ לא הגיע יום זה עד א' דר"ח אדר שני כנלענ"ד, הקטן יעקב.

 **.82שולחן ערוך אורח חיים הלכות ברכות השחר ושאר ברכות סימן נה**

 סעיף י

אם נער אחד נולד בכ"ט לאדר ראשון משנה מעוברת, ונער אחד נולד באדר שני באחד בו, ושנת י"ג אינה מעוברת, אותו שנולד בכ"ט לאדר הראשון צריך להמתין עד כ"ט לאדר בשנת י"ג להיות בן י"ג שנה, ואותו שנולד אחריו באחד באדר השני יהיה בן י"ג שנה כיון שהגיע אחד באדר של שנת י"ג. הגה: ומי שנולד באדר ונעשה בר מצוה בשנת העיבור, אינו נעשה בר מצוה עד אדר השני (תשובת מהר"י מינץ סי' ט"ו /ט'/).

 **.83מגן אברהם סימן נה**

י ושנת י"ג אינה מעוברת. - …ומי שנולד ביום א' דר"ח כסליו וכשנעשה בר מצוה חשון חסר ור"ח כסליו אינו אלא יום א' צ"ע אם נעשה ב"מ כ"ט לחשון דהא משמע בנדרים דף ס' דבאמת יום ראשון של ר"ח הוא יום ל' לחדש העבר אלא שבלשון בני אדם קוראין אותו ר"ח וכן בא"ע סי' קכ"ו ס"ו יש דעות שונות ומ"מ נ"ל דלא נעשה ב"מ עד ר"ח דהא עדיין לא מלאה לו שנה עד שיעברו כ"ט יום מחשון דבעי' י"ג שנים שלימים כנ"ל ועמ"ש סי' תקס"ח ס"ז:

 **.84שו"ת מנחת יצחק חלק ו סימן ח**

בענין נער שנולד ביום ל' אדר א' בשנה מעוברת, אימתי נעשה בר מצוה בשנה פשוטה בס"ד ירושלים עיה"ק ת"ו יום ב' ר"ח שבט תשל"ב לפ"ק. לכ' מו"ה ארי' וינגורט נ"י פתח תקוה. ע"ד השאלה בבנו הנולד לו ביום ל' אדר א' דהיינו א' דר"ח אדר ב' בשנת תשי"ט, ובשנה זו שהיא שנת הי"ג והנה היא שנה פשוטה, אימתי נעשה בנו בר מצוה.

הנה אף שדברי הש"ע (/או"ח/ בסי' נ"ה סעי' י') והיא מדברי האגור נותנים קצת מקום לספק, דאיתא שם בזה"ל: אם נער אחד נולד בכ"ט לאדר הראשון משנה מעוברת ונער אחד נולד באדר שני באחד בו וכו' עכ"ל, וכנראה דבדיוק השמיט היום ל' ולא נקטו לא ברישא ולא בסיפא, אף דלפי סדר החדשים לפי חשבון לעולם אדר ראשון מלא כמבואר ברמב"ם (ה' קה"ח פ"ח ה"ה), ואם הי' דינו של הנולד ביום אדר"ח אדר ב' להיות בר מצוה בשנה פשוטה ביום אדר"ח אדר דחודש שבט לעולם מלא וכדאיתא ג"כ ברמב"ם שם, הי' אפשר לנקטו בסיפא, ואם הי' דינו להיות בר מצוה בשנה פשוטה בר"ח ניסן, הי' אפשר לנקטו ברישא, ומדלא נקטו לא הכא ולא הכא, נראה די"ל הכי והכי לכאורה.

אבל לפי האמת נראה בפשיטות דנעשה בר מצוה ביום אדר"ח אדר, די"ל בזה כמ"ש המג"א (בסי' תקס"ח סי' כ') לענין יא"צ, דאם מת ביום ראשון דר"ח אדר שני יתענה לשנה הבאה ביום א' דר"ח אדר ולא בכ"ט בו, דלעולם אדר עומד תחת אדר שני, עי' מהש"ק ויד אפרים שם, וכמו כן הכא דאדר עומד תחת אדר שני ונעשה בר מצוה ביום א' דר"ח אדר.

 ומצאתי ראי' לזה בתשו' מהר"י מינץ…

 **.85שולחן ערוך אורח חיים הלכות תענית סימן תקסח**

סעיף ז

כשאירע יום שמת אביו או אמו באדר, והשנה מעוברת, יתענה באדר ב'. הגה: ויש אומרים דיתענה בראשון (מהרי"ל ומהר"י מינץ), אם לא שמת בשנת העיבור באדר שני דאז נוהגים להתענות בשני (ת"ה סימן רצ"ה /רצ"ד/); וכן המנהג להתענות בראשון, מיהו יש מחמירין להתענות בשניהם (פסקי מהר"י בשם מהר"י מולין).

 **.86מגן אברהם סימן תקסח**

כ באדר שני. - …ואם מת ביום ראשון דר"ח אדר יתענה לשנה הבאה ביום ראשון דר"ח אדר ראשון ולא בכ"ט בו דלעולם אדר ראשון עומד תחת אדר שני:

 **.87שו"ת להורות נתן חלק יג סימן א**

בס"ד, ח' שבט תשנ"ט לפ"ק.

שלו' וישע רב למע"כ הר"ר אברהם מרדכי זילברברג יחי' לאי"ט בעיה"ק ירושלים ת"ו.

יקרתו הגיעני, וע"ד השאלה במי שנולד ביום ל' אדר א' (שהוא א' דראש חודש אדר ב') בשנה מעוברת, וכשימלאו לו י"ג שנים היא שנה פשוטה ואין בה ל' אדר כי אדר הוא חסר, מתי נעשה בר מצוה אם בכ"ט אדר או בראש חודש ניסן.

א) הנה דין זה מבואר במג"א (סי' נ"ה סק"י) שכתב וז"ל, ומי שנולד ביום א' דראש חודש כסליו (שהוא ל' חשון), וכשנעשה בר מצוה חשון חסר (וליכא אלא כ"ט ימים) וראש חודש כסליו אינו אלא יום אחד, צריך עיון אם נעשה בר מצוה כ"ט לחשון, דהא משמע בנדרים (דף ס') דבאמת יום ראשון של ר"ח הוא יום ל' לחודש העבר וכו', ומכל מקום נראה לי דלא נעשה בר מצוה עד ראש חודש, דהא עדיין לא מלאה לו שנה עד שיעברו כ"ט יום מחשון, דבעינן י"ג שנים שלימים, כן נראה לי עכ"ל. וכן פסק שם בשו"ע הרב ז"ל, ובסידור דרך החיים (דיני קדיש ס"ד), ובמשנה ברורה שם (סקמ"ה). [ובשער הציון שם (אות מ"א) ציין שכן כתב גם בכנסת הגדולה, ולא מצאתי שם כן. ובבאר היטב שם (סקי"א) הביא משו"ת שבות יעקב (ח"א סי' ט') שכתב על המג"א, שכבר מבואר דין זה בשו"ת מהר"י מינץ (סי' ט') עיי"ש, ולא מצאתי דין זה במהר"י מינץ שם]. ומעתה בנדון דידן ודאי דנעשה בר מצוה בראש חודש ניסן.

ב) האמנם המג"א (סי' תקס"ח סק"כ) כתב, במי שמת אביו ביום ראשון דר"ח כסליו, ולשנה הבאה חשון חסר, וראש חודש כסליו אינו אלא יום אחד, והעלה שם דשנה ראשונה שהיא חסרה יקבע בכ"ט חשון עיי"ש. וכן כתב הטו"ז שם (סק"ד) דהיארצייט ביום כ"ט חשון עיי"ש. מכל מקום לגבי בר מצוה קם דינא שנעשה בר מצוה רק בראש חודש ניסן, משום דבעינן שימלאו לו י"ג שנים שלימים. ואין סתירה בין פסקי המג"א, כי המג"א בעצמו (בסי' נ"ה סק"י) הנ"ל ציין לדבריו בסי' תקס"ח, להורות כי אין סתירה ביניהם. וכן כתב בס' אליה רבה (סי' נ"ה ס"י) דביארצייט הוא להיפוך, וציין למאי שכתב באו"ח (סי' תרפ"ה סק"ה) עיי"ש. וגם במשנה ברורה (סי' תקס"ח סקמ"ב) הביא לדינא דברי המג"א שם שיתענה בכ"ט חשון, ואף שלענין בר מצוה כתב שנעשה בר מצוה רק בראש חודש, ומשום דיש לחלק בין יארצייט לבר מצוה.

ג) ובהיותנו בזה, ראיתי בשו"ת בנין ציון להגאון בעל ערוך לנר ז"ל (ח"א סי' קנ"א), שנשאל במי שנולד ביום א' דראש חודש אדר בשנה פשוטה, ונעשה בר מצוה בשנת העיבור, וכתב שנעשה בר מצוה רק בראש חודש אדר שני, והוכיח משו"ת מהר"י מינץ (סי' ט') דאדר שני הוא עיקר אדר, ואדר ראשון דיינינן ליה לענין בר מצוה כחודש שבט, א"כ גם אם נימא דמי שנולד ביום א' דראש חודש אדר חשבינן לנולד בלמ"ד שבט, מכל מקום לא הגיע יום זה עד א' דראש חודש אדר שני עכ"ד. ולענ"ד קשיא, דאם כן נימא דגם כשנולד בכ"ט שבט לא נעשה בר מצוה אלא בכ"ט אדר א', דהא לא הגיע יום זה עד כ"ט אדר א', דהרי חודש אדר ראשון נדון כחודש שבט. ברם באמת, אע"ג דאדר ראשון נדון כשבט וכמו שכתב במהר"י מינץ, אין הכונה שימי שבט אינם מגיעים אלא בחודש אדר, דודאי דימי חודש שבט שייכים לחודש שבט, ועל כן כשנולד בכ"ט שבט נעשה בר מצוה בכ"ט שבט, אלא שחודש שבט נמשך עד אדר ב', וכאילו יום ל' שבט הוא יומא אריכתא, וכיון דיום ל' שבט שהוא א' דראש חודש אדר שייך לחודש שבט, וכמו שכתב המג"א (סי' נ"ה סק"י) דיום א' של ראש חודש הוא יום ל' של החודש שעבר, א"כ כשנולד בא' דראש חודש אדר, נעשה בר מצוה בראש חודש אדר א' שהוא יום ל' שבט, ולא ביום א' דראש חודש אדר שני. וראיתי בס' בירור הלכה (או"ח סי' נ"ה עמוד קל"ג) שהביא שכן פסק בשו"ת חסד לאברהם מהדורא קמא (או"ח סי' נ"ה), ושו"ת אהל יהושע (ח"ב סי' ק"ח), וס' פתח הבית להגר"א טיקטין ז"ל הנדמ"ח (סוף ה' תענית), ולא כשו"ת יד יצחק (ח"ג סי' נ"ד) עיי"ש. וספרים הללו אינם תחת ידי לעיין בגופן שלהם. ומה שכתב הרמ"א (או"ח סי' נ"ה ס"י) דמי שנולד באדר ונעשה בר מצוה בשנת העיבור אינו נעשה בר מצוה עד אדר שני עיי"ש, היינו כשנולד החל מיום ב' דראש חודש אדר, דאז נחשב שנולד באדר ונעשה בר מצוה באדר ב' דעיקר אדר הוא באדר ב', אבל כשנולד ביום א' דראש חודש אדר דהוי בגדר ל' שבט ושייך לחודש שעבר וכמש"כ המג"א הנ"ל, ועדיין לא התחיל אדר, א"כ נעשה בר מצוה בל' שבט שהוא א' דר"ח אדר א'.

 **.88רמב"ם הלכות קידוש החודש פרק יח**

הלכה ח

אלא הקבלה שביד החכמים איש מפי איש מפי משה רבינו כך היא, שבזמן שלא יראה הירח בתחלת החדשים חדש אחר חדש, בית דין קובעין חדש מעובר משלשים יום וחדש חסר מתשעה ועשרים יום, וכן מחשבין וקובעין חדש מעובר וחדש חסר בקביעה לא בקידוש, שאין מקדשין אלא על הראייה, ופעמים עושין מלא אחר מלא או חסר אחר חסר כמו שיראה להם מן החשבון.

 **.89שקל הקודש - ביאור ההלכה הלכות קידוש החודש פרק ח**

הלכה ה

ובשנה המעוברת אדר הראשון מלא והשני חסר. -…ומבואר דסתמא היו עושין את הראשון מלא ואת השני חסר ורק אם באו עדים ביום ל' על הראשון חיסרוהו ולכך בזמנינו שאין ראי' יש לעשות כן ויל"ע שהרי כ' רבנו בפי"ח ה"ח דבזמן הבית כשאין ראי' כגון שהיו ימים מעוננין עושין א' מלא וא' חסר וא"כ לפי הסדר שכאן שחדש שבט מלא הי' צריך להיות אדר א' חסר ואדר ב' מלא ואפי' אם לא עשו אז הסדר שאנו עושין עכ"פ צריך להיות כל החדשים כסדרן א' מלא וא' חסר איך שיצא להם ולא לעשות הראשון לעולם מלא והשני חסר ואפשר שרצו שיהי' אדר הסמוך לניסן חסר תמיד כדי שידעו בני חו"ל זמן הפסח ואע"פ שלפעמים משתנה ע"פ הראי' מ"מ רוב פעמים עשו כן…